Charming Nails: Kauneusbloggaajien miitti Matkuksen Make Up Storella 27.11.2016\nKauneusbloggaajien miitti Matkuksen Make Up Storella 27.11.2016\nPiiitkä postaus, otahan ihan kunnolla aikaa lukemiseen ;)\nMeillä oli sunnuntaina 27.11 kauneusbloggaajien miitti Kuopion Matkuksen Make Up Storella. Olin odottanut miittiä tosi kovasti, tottakai eniten sitä että tapaan vihdoin ja viimein vuosikausia netin kautta tuntemiani bloggaajia :) minua ei myöskään enää jännitä mennä miitteihin tapaamaan tuntemattomia ihmisiä. Muutaman tunnen ennestään ja kaikkien kanssa on helppo jutella kun tietää toisesta jotain ja meillä on yhteinen blogi- ja kosmisharrastus.\nMiitti alkoi jännittävissä tunnelmissa kun olimme Kosmemurut-blogin Martinan kanssa paikan päällä ihan viime tingassa. Kiitos VR:n lumiongelmien :) mutta hyvin ehdittiin mukaan! Tarjolla oli glögiä, joulusuklaata, piparia ja ruissipsejä. Make Up Storen myymälän ihana Riina piti meille esittelyä Make Up Storesta, kausituotteista ja koko valikoimasta. Joku olisi saanut myös demomeikin mutta jokainen taisi olla niin tällätty jo valmiiksi ettei meikin teosta tullut mitään :D minäkin olin aloittanut valmistautumisen jo aamuseiskalta, ihan että vältän sen kiireen mikä viimeksi tuli ;)\nMeikkinä Inglotin vihreitä eli lime 41 ja mattavihreä 331 :)\nKynsinä minulla oli tälläinen pikalakkaus Zoyan Sansalla ja Ùberchicin 1-03 laatalla.\nIhastelimme MUSin tuotteita höpöttelyn lomassa. Minä kyllä ihastuin noihin glitter eyelinereihin joita muistan joskus omistaneeni. Minulla on koko ajan jotain MUS himotuksia, tällä kertaa mieleen jäi hologlitter eyeliner. Yksi pitkäaikainen himotus on tämä iso värikäs paletti jonka kuitenkin toistaiseksi olen vielä "välttänyt".\nNämä irtoglitterit ja eyelinerit ovat ihan glitterharakalle omiaan :) saatiin valita yksi glitter tai Stardust pigmentti itsellemme. Lähes kaikki ihastuivat punertavaan Foxy sävyyn jonka valitsin itsekin. En ole hirveästi irtokimalteita ja -jauheita käyttänyt joten saas nähdä miten saan Foxyn toimimaan ;)\nOlen ihastunut Make Up Storen Moondust luomiväreihin. Tämänkin paletin voisin kotiuttaa, tässä 12 erilaista Moondustia. Älyttömän ihana paletti, Maitta on esitellyt tämän paremmin. Niin ihana!\nSamanhenkisessä seurassa ei tarvitse hävetä ostohimoja ja ihania meikkejä voi kuolata yhdessä! Olin ensin ostamassa useamman solo luomivärin mutta isot paletit olivat 51 vai 52 euroa. Laskin äkkiä että iso paletti tulee halvemmaksi kun siinä on ne 12 väriä. Ihastuttiin Midnight Hour palettiin jotka Martinan kanssa sitten ostettiin :)\nMitiistä saimme goodie bagit joissa oli M-logolla varustettu pääkallo-, shampanja- tai viinilasi. Bagissa oli myös tyhjä paletti MUS neliönapeille. Mulla on muutama luomiväri joka menisi palettiin mutta en ole vielä raaskinut irrotella niitä.\nMiitissä järjestettiin myös arvonta jossa jokainen sai numerojärjestyksessä valita itselleen meikkisiveltimen. Minä olin numero 6 jolle oli vielä jäänyt himoitsemani vinopäinen 710 sivellin. Mulla ei ole yhtään vinopäistä silmämeikkisivellin joten tämä tuli hyvään kotiin! MUSin siveltimet ovat laadukkaita ja vegaanisia eikä niitä ole hinnalla pilattu. Suosittelen tutustumaan :)\nItse ostin kulmasiveltimen 717, Midnight Hour paletin ja Style solo luomivärin. Kicksistä mattahuulijuttu Viva La Divalta :)\nEsittelen myöhemmin näitä meikkejä, en ole itsekään vielä ehtinyt niihin tutustua kunnolla :) Kiitos kaikille kauempaakin miittiin tulleille, oli TOSI kiva tavata ja höpsiä. Otetaan taas uusiksi :)\nTunnisteet: Inglot, Kauneus, Kynnet, Make up store, Meikit, Ùberchic, Zoya\nPäivi R / Rouva Kameleontti 5. joulukuuta 2016 klo 8.56\nOlipa mukavan kuuloinen tapaaminen. :) Täytyisi itsekin ryhdistäytyä ja saada käydyksi jossakin miitissä pitkästä aikaa. :o\nCharming Nails 5. joulukuuta 2016 klo 11.51\nTuut Pirjon kans joskus :)\nMira / Blinger shimmer -blogi 5. joulukuuta 2016 klo 9.12\nOli kyllä superkiva treffata uudemman kerran, toivottavasti joskus saataisiin vaikka sellainen miitti aikaan missä olisi tuntitolkulla aikaa, koska sen ajan saisi helpostikin täytettyä kosmehöpöttelyillä sun muilla :)\nJa Matkuksessa on sata kauppaa missä kierrellä ja käydä syömässä! Oli kiva nähdä :)\nTiahaar 5. joulukuuta 2016 klo 21.34\nHitsi, kun ei ollut enempää aikaa jäädä höpöttelemään. Oli tosi ihana nähdä. :) Haluaisin itse järkätä jotain tänne Turun suuntaan. Toivottavasti saisin onnistumaan vaikka ensi keväänä.\nKävin itsekin hypistelemässä noita Viva la Divan mattapunia. Oli aika kivoja värejä tarjolla. :)\nCharming Nails 6. joulukuuta 2016 klo 5.04\nKyllä miitteihin on kiva osallistua, niitä kun ei kamalasti täälläpäin järkkäillä. Kiva kun olit kotiseudulla ja pääsit miittiin. Oli tosi kiva tavata ❤\nSole/nailOxtail 5. joulukuuta 2016 klo 23.11\nHeei, Sansa on ihana lakka ja toi silmämeikki! Kamoon ketsuppi, mä haluun myös oppia tolleen ja noi värit, upea! Sä näytät myös ihan kokonaisuudessaan tosi kivalta ja upeelta mimmiltä!\nCharming Nails 6. joulukuuta 2016 klo 5.07\nVoi kiitos Sole ❤ nämä värit on helppo laittaa. Vain kaksi väriä. Ensin opettelisin varjostamaan ulkonurkan sulle sopivalla tavalla, sitten vaan väri liikkuvalle luomelle :) hyvät siveltimet auttavat, Make Up Storella on hyviä ja myyjät auttavat valitsemaan oikeat ;)\nMarjo k 6. joulukuuta 2016 klo 8.30\nKiva lukea tämmöinen metripostaus 😉 hauska päivä ollut sinulla. Nätti meikki ja kynnet 💜\nCharming Nails 6. joulukuuta 2016 klo 11.12\nKiitos :) oli todella kiva päivä, muistuu mielessä pitkään <3\nmses 7. joulukuuta 2016 klo 12.47\nSeuraan teidän kaikkien blogeja ja jotenkin ihana nähdä teitä random-valokuvissa. Meikkikuvat on aina poseerausta, niin tällaiset luonnolliset kuvat tuovat tavallaan uuden kulman kaikkien teksteihin. Tykkään kyllä tosi paljon MUS:n uudesta ilmeestä! Kivoja juttuja kotiutit.\nTotta :) ainakin itse olen mielestäni erilainen luonnossa kuin asetelluissa kuvissa. Mä rakastan MUSin tuotteita ja innostun niistä koko ajan enemmän. Kivaa kun meillä on tämä liike :)\nHeli / Tinkerbell's nail diary 7. joulukuuta 2016 klo 21.58\nMä en tiennytkään, että Make Up Storella on ihan oma myymälä! Se hologlitter eyeliner on aivan ihana<3 Ostin heti kun näin Sokoksella ja sen toisenkin hopeisen ostin muutama päivä sitten :D\nCharming Nails 8. joulukuuta 2016 klo 13.37\nKyllä on! Oulussa, Kuopiossa ja Helsingissä. Lisäksi merkkiä myy Kicks ja Sokos :) suosittelen asioimaan ihan liikkeessä jos asut sielläpäin, saa ihan henkilökohtaista palvelua ja meikkejä kokeillaan sulle tarvittaessa :)\nMaitta 8. joulukuuta 2016 klo 1.22\nMukavaa että kävit! Oli tosi kivaa nähdä taas! Mua tosin harmitti ettei ne lakat ehtiny saapua mutta minkäs teet...\nHirmukiva meikki taas!\nCharming Nails 8. joulukuuta 2016 klo 13.43\nKatsoinkin Instasta että ne lakat oli tosi ihania! Pitää käydä joskus kurkkaamassa :) Oli kiva nähdä <3


Esteettömyyskartoittajien tapaaminen 6.11.2015, Tampere | Invalidiliitto\nEsteettömyyskartoittajien tapaaminen 6.11.2015, Tampere\nApuväline 2015, Tampere\nEsteettömyyskartoitus vai jotain ihan muuta?\nVuosittainen esteettömyyskartoittajien tapaaminen kokosi kolmisenkymmentä aiheesta kiinnostunutta kuulijaa Tampereelle. Tilaisuuden tavoitteena oli koota yhteen kartoittajia ja välittää tietoa sekä tarttua ajankohtaisiin aiheisiin. Tapaamisen teemana oli kartoitusten raportointi.\nTilaisuuden aluksi ESKEn arkkitehti Niina Kilpelä kertoi esteettömyyskartoituksiin liittyvien termien viidakosta. Esteettömyyskartoitus on usein yleisnimi erilaiselle esteettömyyden tarkastelulle. Oikean termin käyttäminen oikeassa yhteydessä on kuitenkin tärkeää, sillä ympäristön tarkastelun menetelmät ovat hyvin erilaisia. ESKEH-menetelmällä toteutetussa esteettömyyskartoituksessa ympäristön ratkaisuja verrataan esteettömyysmääräyksiin, -ohjeisiin sekä hyviin käytäntöihin. Menetelmä perustuu mittaamiseen.\nEsteettömyyskartoittajien koulutusta järjestetään ammattikorkeakouluissa. Myös Invalidiliiton esteettömyyskeskus ESKEssä on järjestetty koulutuksia. ESKEn tavoitteena on menetelmän rekisteröinti sekä jatkossa kartoittajien auktorisointi. Koulutuksesta halutaan jatkossa perussisällöltään yhdenmukainen. Kouluttava taho voi halutessaan valita perussisällön lisäksi erikoistumissuunnan.\nProjektityöntekijä Riikka Tupala ja Reetta-Kaisa Kuusiluoma SAMK:sta kertoivat esteettömyyskartoitusten raportoinnista OIVA-työkalun avulla. Sovelluksen lähtökohtaisena tavoitteena on ollut nopeuttaa kartoituksen raportointia. Työkalun etu on paperinkulutuksen väheneminen, tarvittavat lomakkeet ovat aina mukana. Oiva on käytettävissä eri päätelaitteilla, eikä edellytä erillistä sovelluksen lataamista. Netissä toimiminen on kuitenkin tuonut myös haasteita, ja sovellusvaihtoehtoakin on toivottu jatkossa. ESKEH-lomakkeiden lisäksi OIVAssa on liikuntapaikkojen kartoituslomakkeet ja aistiympäristön kartoituslomake.\nOIVAn käyttö vaatii käyttäjätunnuksen. OIVA tuottaa raporttisisältöä kartoituksessa valittujen vastausvaihtoehtojen perusteella. Raportin teksti voidaan siirtää tekstinkäsittelyohjelmaan, jossa se muokataan lopulliseen asuun. SAMK ja Invalidiliitto neuvottelevat parhaillaan OIVA-työkalun siirtämisestä Invalidiliiton alaisuuteen.\nSuunnittelija Johanna Hätönen Kynnys ry:stä esitteli ESKEH-menetelmään perustuvana asiantuntija-arviona toteutetun Helsingin Kielilukion kartoitusraportin. Kartoituksen tavoitteena oli löytää esteettömyyden kannalta kriittisimmät kohdat hankesuunnittelun lähtötiedoiksi. Kohteeseen tulossa merkittäviä muutoksia, jolloin myös esteettömyyden kehittämiseen on hyvät mahdollisuudet. Kartoituksessa on tarkasteltu kaikki koulun tilat.\nESKEn esteettömyysasiantuntija Marika Nordlund esitteli Validia Kuntoutus Helsingin Synapsia-talon kartoitusraportin. Kohde on kartoitettu osana Invalidiliiton omien toimitilojen esteettömyystarkastelua ja siinä on käytetty Helppo liikkua -kriteeristöä, joka poikkeaa hieman ESKEHistä. Kohteessa ei olla vielä tekemässä peruskorjausta, mikä lisäsi haastetta raportoinnin osalta ja vaikutti myös kartoitustarkkuuteen sekä toimenpide-ehdotusten kirjaamiseen.\nPuheenvuorojen välissä katseltiin ESKEssä toteutettuja esteettömyysaiheisia videoita. Ne selventävät esteettömyysmääräysten ja ohjeiden taustoja ja merkitystä. Videot löytyvät jatkossa ESKEn verkkosivuilta. Videoihin on tulossa kuvailut, jotta niitä voi hyödyntää myös ruudunlukuohjelmilla.\nSeuraava esteettömyyskartoittajien tapaaminen järjestetään Tampereella Hyvä Ikä -messujen yhteydessä lokakuussa 2016.\nInvalidiliiton esteettömyyskeskus ESKE ylläpitää esteettömyyskartoittajarekisteriä\nEsteettömyyskeskus ESKE kokoaa tietoja Suomessa toimivista rakennetun ympäristön esteettömyyskartoittajista, jotta kartoitusta tarvitsevat tahot löytäisivät heidät ja jotta kartoittajien ammattikunta tulisi laajemmin yleiseen tietoon. Rakennetun ympäristön esteettömyyskartoittajarekisterissä olevat henkilöt ovat saaneet ESKEH-pohjaisen koulutuksen ammattikorkeakoulussa tai he ovat muulla keinoin osoittaneet pätevyytensä tehtävään.\nRekisterissä oleville kartoittajille on myös perustettu oma Facebook -ryhmä ESKEH Esteettömyyskartoittajat.


Joskus vuosia sitten olin espanjalaisessa supermarketissa (espanjalainen supermarket voi olla vaikka kuinka pieni, se todellinen supermarket on hipermarket) ja äidyin kehumaan kassatytön/rouvan aivan upeita sormuksia. Nuori nainen soi minulle, vanhentuvalle miehelle, mitä kauneimman hymyn, ja kiitti.\nIlmeisesti, lähestulkoon sain hänelle hyvän päivän kaiken kiireen keskellä.\nKun muutin Suomesta Espanjaan, kultturiero oli suuri.\nOlin tottunut siihen, etteivät naapurit juurikaan olleet tuntevinaan toisiaan, ainakaan ns. kerrostaloissa. Omakotiasujat ja rivitaloasujat korkeintaan tervehtivät.\nOlen monesti sanonut, että on hieman eri juttu pysähtyä juttelemaan auringon paistaessa kuin kylmässä viimassa, sateessa, tai rännän piiskatessa kasvoja.\nEi ole siis ihme, että suomalaiset eivät syksyn ja talven keleissä ole niitä kaikkein sosiaalisimpia ihmisiä.\nOlen käynyt Suomessa viimeisten kahdenkymmenen vuoden aikana vain kesäisin.\n"Kesäsuomalainen" tuntuu olevan hieman rentoutuneempi, joskus (ainakin vaikkapa muutaman oluen jälkeen) miltei riehakas.\nSuomi on muuttunut. Ja minusta parempaan suuntaan. Siitä huolimatta, että ehkä hallitus ei ole vienyt maata parempaan suuntaan, ja osa maahanmuuttajista on aiheuttanut ongelmia (mitä jotkut ovat käyttäneet poliittisesti hyväkseen).\nEU on kokemassa suurta muutosta. Iso-Britannia haluaa syödä kakun ja pitää sen. Hinta on kova. Monet isot yritykset ovat lähdössä, mm. Honda ja Nissan.\nTaidamme olla (kuten joku laulaja sanoi suomalaisessa tv-tositv-ohjelmassa) "jännän äärellä".\nKahdenkymmen vuoden aikana en ole koskaan katunut muuttoani. Espanja on uusi kotini. Ja pysyy.\nMitä tapahtuu EU:lle? Tuskin Britannian ero saa muuta aikaan kuin heidän taloutensa heikentymisen.\nTunnisteet: .Britannia, Brexit, Espanja. Kulttuurierot, EU, Maahanmuutto, Suomi. Suomalaiset Espanjassa\nSuomessa pari ns. julkkista poistui keskuudestamme vähän aikaa sitten, ja molemmat saivat runsaasti julkisuutta ja huomionosoituksia poismenonsa johdosta.\nTämä sai minua muistelemaan median ja kuoleman suhdetta laajemminkin.\nYksi rock-maailman kliseistä on ns. 27:n kerho.\nBrian Jones (Rolling Stones), Jimi Hendrix, Jim Morrison (The Doors), Janis Joplin. Kaikki kuolivat 27-vuotiaina parin vuoden sisällä 1969-71. Syynä huumeet ja/tai alkoholi.\n(Myös Alan Wilson (Beach Boys) oli 27-vuotias ja kuoli yliannostukseen samoihin aikoihin, mutta jostain syystä häntä ei ole luettu mukaan.)\nMyöhemmin "joukkoon liittyivät" Kurt Cobain (Nirvana) ja Amy Winehouse."They tried to make me go to rehab\nI said, no, no, no."\nBlueslaulaja ja muusikko Robert Johnson kuoli (ilmeisesti alkoholiin) 27-vuotiaana 1930-luvulla.\nHuumeiden yliannostukseen tai runsaaseen alkoholinkäyttöön on lisäksi kuollut melkoinen määrä muita laulajia ja muusikoita. Lista on valitettavasti liiankin pitkä kirjoitettavaksi.\nSuomessa muusikoden "ammattitauti" näyttää taas pikemminkin olleen (ja ehkä edelleenkin on) alkoholismi.\nRauli Badding Somerjoki kuoli 39-vuotiaana, Cisse Häkkinen myös 39-vuotiaana, Albert Järvinen (Hurriganes) 40-vuotiaana (miehellä oli lisäksi piilevä sydänvika) Irwin Goodman (joka oli pitkään ollut raitis) 47-vuotiaana.\nVesa Enne (elokuvat, Karma-yhtye ym. oli 50-vuotias kuollessaan. Enne tiettävästi "oppi" alkoholinkäytön jo pikkupoikana elokuvanäyttelijätoveriensa opastuksella.\nJuha Vainio (joka myös oli lopettanut rankan juomisensa), kuoli 52-vuotiaana, Juice Leskinen 56-vuotiaana.\nOlli Lindholm (Yö) oli kuollessaan 54-vuotias, eikä hänen kuolemansa ilmeisesti johtunut alkoholin käytöstä, koska mies oli ollut raitis jo vuosikymmeniä. Kirka Babitzin oli kuollessaan 56-vuotias ja syynä äkillinen sairaskohtaus. Kirkan kuolinsyynä ei myöskään ollut rankka alkoholinkäyttö.\nAlkoholi on usein ollut syynä myös ex-urheilijoiden ennenaikaseen poismenoon. Matti Nykänen kuoli hiljattain vain 55-vuotiaana.\n60-luvulla uransa aloittaneiden rock-muusikoiden poismeno tapahtuu tänä päivänä ns. normaalisti, useimmat kun ovat jo yli 70-vuotiaita.\n50-lukulaisista Chuck Berry kuoli parisen vuotta sitten 90-vuotiaana, Fats Domino 89-vuotiaana. Jerry Lee Lewis on 83-vuotias, Little Richard 86.\nElvis olisi tänään 84. Jotkut uskovat hänen olevan edelleen elossa.\nEntä sitten Keith Richards, riffmeister. Hän tuntuu elävän ikuisesti.\nHail hail rock´n´roll delivers me from the days of old! - Chuck Berry\nTunnisteet: Alkoholi, Huumeet, Ikä, Kuolema, Matti Nykänen, Muusikot, Olli Lindholm, rock\n"Se nyt ei vaan oo mun juttu!"\nToisinaan ovellemme tupsahtaa siististi pukeutuneita, hymyileviä ihmisiä, jotka kohteliaasti kysyvät, olisiko minulla hieman aikaa keskustella.\nKohta ilmenee, että he ovat ns. Jehovan todistajia.\nJos minulla ei ole mitään kesken, ja he puhuvat suomea tai englantia, saatan vastata myöntävästi. (Puhun myös espanjaa, ruotsia ja saksaa, mutta näillä kielillä keskustelu on jo vaikeampaa.)\nJoskus nämä sanantodistajat ovat nuoria naisia, jotka puhuvat synnistä. Kuinka he olivat syntisiä, kunnes usko tuli heidän elämäänsä ja osoitti kokonaan uuden suunnan, suunnan joka pelasti heidät ja takasi ikuisen elämän. Silloin en voi olla kyynisesti ajattelematta, että nämä kirkassilmäiset sisaret eivät luultavasti tiedä synnistä enempää kuin sika hopealusikasta. Vaan mistäpä minä tiedän?\nKeskustelen silti mieluusti heidän (kuten varttuneempienkin) kanssaan. Olen aina nauttinut ihmisten kanssa puhumisesta, etenkin kun mennään hieman "on se ilimoja pidellyt" -tasoa pitemmälle.\nHe saattavat aloittaa kysymällä, olenko ajatellut ikuista elämää. Mitä minulle tapahtuu kuoleman jälkeen?\nVastaan rehellisesti, että minulla on yleensä ihan tarpeeksi ajateltavaa näissä maallisissa asioissakin. Osaisivatko he kertoa kuoleman jälkeisestä elämästä minulle? Tiettävästi kun kenelläkään ei ole eksaktia tietoa asiasta.\nJos laitan heidät vastaamaan minua joskus askarruttaneisiin kysymyksiin, miksi esimerkiksi kaikkivaltias on luonut niin surkean maailman, mikä on täynnä surua, väkivaltaa ja epäoikeudenmukaisuutta, tullaan vaiheeseen, missä "sananjulistajan" valmiudet tulevat esiin.\nPelkkä fraasi "tutkimattomista teistä" kuin ei riitä.\nValitettavasti Jehovan todistajat hyvin usein ovat hauki on kala -tasoisen väittelyn arvoisia. He ovat kirjansa (ja lehtensä) lukeneet, ja toistavat papukaijamaisesti samaa liturgiaa.\nEn koskaan pilkkaa ketään hänen uskonsa takia. Yleensä toivotamme toisillemme hyvää päivänjatkoa ja sillä hyvä. He eivät\nole onnistuneet pelastamaan kuolematonta sieluani, ja olen siitä tavallaan pahoillani, he kun olisivat niin mieluusti halunneet minunkin löytävän uskon siihen jumalaan, johon he ilmeisesti vilpittömästi itse uskovat ja johon uskominen minutkin voisi pelastaa.\nMaailman tila ei toki ole ainoa asia, mitä en uskonnoissa ja uskossa saata ymmärtää.\nItsekkäänä ja itsekeskeisenä ihmisenä haluaisin tietää, miksi se kaikkivaltias jumala "herättää" jotkut luomistaan, mutta antaa suuren (suurimman?) osan ihmisistä joutua kadotukseen. Miksi minä en kuulu niihin valittuihin?\nMiksi ylipäänsä on olemassa jonkinlainen "peli" tai "testaus"? Miksi Taivaaseen pääseviä (Jehovan todistajien mukaan) on vain niin pieni määrä? (144 000 voideltua ihmistä.) Jehovantodistajien määrä maailmassa on yli 8 miljoonaa.\nYhtä vähän voin uskoa suomalaisen ev.lut.kirkon mukaiseen Jumalaan tai muslimien Allahiin. Joka ilmeisesti on sama korkeampi olento, kuten juutalaisten jumalakin. Islamin jumala on ankara ja vaativa, protestanttikristityt sanovat, että Jeesus on meidät pelastanut, ja häneen uskominen riittää, juutalaisuudesta en tiedä.\nYlipäänsä tuntuu, että uskontoja on uskomaton määrä.\nKoulussa sai kuitenkin aikoinaan sen käsityksen, että luterilainen kristinusko on ainoa oikea, eikä tätä kyseenalaistaneet kuin julkiateistit, kuten kommunistit. Koulun joulujuhlaan kuului ehdottomasti Tiernapojat, jossa laulettiin mm. herrasta ja kuninkaasta murjaanien maalta.\nKun olin pieni, kaikkien naapurin lasten tavoin kävin pyhäkoulua. Raamatussa oli useita kiinnostavia tarinoita, muistan miten esimerkiksi se, miten Sakkeus (se laulun "pienen pieni mies") kiipesi viikunapuuhun ("herran Jeesuksen nähdäkseen").\nSakkeus oli veronkerääjä eli publikaani.\nHän oli kerännyt veroja omaan taskuunsa ja oli hyvin rikas. Hän kuitenki lupasi Jeesuksen tavattuaan antaa puolet omaisuudestaan köyhille ja maksaa moninkertaisesti takaisin niille, joilta oli kerännyt liikaa.\nTarinan moraali oli alle kouluikäiselle ehkä liian vaikea pala, mutta puuhun kiipeäminen sen sijaan oli jännittävä yksityiskohta.\nMatteuksen evankeliumin mukaan lapsen kaltaisten onkin taivasten valtakunta. Kyse on siis puhtaasti uskosta.\nValitettavasti minä olen tuon lapsen uskon kadottanut jo kauan sitten. Jos sitä nyt ihan aidosti koskaan olikaan?\nEhkä usko vain ei ole "mun juttu"?\nTunnisteet: Islam, Jeesus, Juutalaisuus, Kristinusko, Publikaanit, Pyhäkoulu, Sakkeus, Tiernapojat, Usko, Uskonto\nKuten linkki kertoo, Irving Berlinin\nalunperin elokuvaan Holiday Inn (1942) säveltämä kappale on luultavasti maailman eniten myyty äänite. Aikoinaan äänitteet julkaistiin 78 kierroksen helposti särkyvillä äänilevyillä, myöhemmin tuli 45 kierrosta/minuutissa pyörivä vinyylilevy.\nKappale on luonnollisesti useaankin kertaan levytetty suomeksi:\n"Vain valkeata joulua mielessäin ootan minä ain, sillä hangen hohteessa vain joulurauhan tunnen rinnassain."\nAmerikkalaisessa ja eurooppalaisessa kristillisessä kulttuurissa valkoisesta joulusta on tullut klisee.\nSiitä huolimatta, että Jeesus Kristuksen syntyalueella lumi yleensä tarkoittaa pikemminkin katastrofia.\nMuistan miten aikoinaan Suomessa asuessani jo hyvissä ajoin alettiin meteorogeilta kysellä valkoisen joulun mahdollisuutta.\nLapsuudessani "musta joulu" oli aika harvoin.\nMyös Iso-Britanniassa kysellään samaa. Siitä huolimatta, että valkea joulu esim. Lontoossa taitaa olla melko harvinainen, korkeintaan muutaman tunnin kestävä.\nNykypäivän "joulutunnelma" ei ilmeisesti tule valkoisesta lumesta, vaan se ostetaan supermarketista tarjoushintaan. Niin Suomessa kuin muuallakin.\n"Me käymme joulun viettohon niin maisin miettehin. Nuo rikkaan täyttää aatokset ja mielen köyhänkin; suun ruoka, juoma, meno muu. Laps hankeen hukkuu, unhoittuu."\nEn minä moralisoi. Mutta kuinka monelle joulu todella merkitsee muuta kuin kulutusjuhlaa ja syytä syödä ja juoda liikaa.\nTunnisteet: Bing Crosby, Irving Berlin, Joulu, Kristinusko, Valkea joulu, White christmas\nUlkona on kylmä, beibi\nSanfranciscolainen radioasema "bännäsi" tunnetun laulun Baby, it´s cold outside.\nSyyksi radioaseman blogi ilmoitti kasvaneen negatiivisen huomion kappaleen sanoitukseen, jonka monet kokivat naisen painostamiseen seksiin, käyttäen mm. alkoholia.\n" The neighbors might think - Baby, it's bad out there\nTo break this spell - I'll take your hat, your hair looks swell"\n"Maailma on toinen tänään kuin 40-luvulla, mm. #metoo-kampanjan takia." Näin blogissa todettiin.\nIlmeisesti muutama radioasema USA:ssa seurasi esimerkkiä.\nUutinen kertoi myöhemmin , että alkuperäisen soittokiellon antanut asema on monien kuuntelijoiden reaktioiden vuoksi ottanut laulun takaisin ohjelmistoonsa.\nOn varmasti oikein, että naisten oikeuksista puhutaan enemmän kuin koskaan, on toki totta, että maailma ON muuttunut. Ja syystä.\nOnko se muuttunut pelkästään parempaan suuntaan?\nOnko "poliittinen korrektiivisuus" mennyt joskus liian pitkälle?\nElämmekö jonkinlaisen uus-moralismin aikaa?\nJoskus siltä vaikuttaa. Kaikessa nähdään mörköjä.\nKai seuraava vaihe on, että silmänisku tai viheltäminen naiselle kriminalisoidaan?\nKappale on levytetty noin 70 kertaa, ja se on eräänlainen "epävirallinen joululaulu".\nOliskohan tarpeen tarkistaa, ettei se tonttuhattu kiristä?\nTunnisteet: #metoo, Baby it´s cold outside, poliittinen korrektivismi, seksismi, sovinismi\nMinulla kesti vuosia, ennenkuin "hyväksyin" ns. e-kirjan.\nMonen muun tavoin ajattelin, että vain paperille painettu kirja oli se oikea. Kirjaa voi haistella, sivuja käännellä.\nLopulta ostin Kobe-lukijan, jolla pystyy lukemaan useampia eri formaatteja. (Toki kirjaa voi lukea mm. tabletilla tai läppärilläkin.)\nTähän mennessä olen lukenut 79 e-kirjaa, mihin olen käyttänyt melkein 700 tuntia.\nKun toisen silmäni kaihi leikattiin, jälkihoito-ohjeessa sanottiin, että tv:tä voi katsella, tietokonetta käyttää ja lukea kohtuudella.\nEn kyllä tiedä, mikä on kohtuullista, mutta joka tapauksessa tämä, ja yhä useampien ihmisten esimerkki (mm. oma vaimo) houkutteli kokeilemaan myös ns. audio- eli kuunneltavaa kirjaa.\nOlin kyllä kuunnellut parikin kirjaa cd-levyltä, jotka eräs FB-ystäväni minulle joskus aiemmin ystävällisesti, pyytämättäni lähetti (kiitos uudelleen sinulle, S.R., jos luet tätä).\nAudiokirjan lukemiseen tarvitaa ns. app,\neli ohjelma, joka on ilmainen. Sen voi ladata puhelimeen, jos haluaa käyttää puhelinta kuuntelemiseen. Kuulokkeet ovat tarpeen.\nSitten tilaamaan itse "kirjaa".\nAudiokirjan ostaminen käy yhtä vaivattomasti kuin e-kirjankin. Minä ostan kirjani Elisa Kirjasta.\nTilasin pari "tarjouskirjaa".\nYksi niistä oli Antti Tuurin Taivaanraapijat.\nTaivaanraapija on rakentajien käyttämä nimi, joka nykysuomella on yhtä kuin pilvenpiirtäjä. Kymmenien, jopa satojen metrien korkeudessa, ilman turvavarusteita kapeilla metallipalkeilla keikkuvat suomalaiset, jotka "ovat valmiita mihin työhön tahansa, josta maksetaan hyvin" ja "intiaanit, jotka eivät pelkää kuolemaa".\nSuomalaisilla on oma kielensä. Haalilla eli salilla (hall) käydään tanssimassa, rakennuksella on kraana eli nosturi (crane), metallipalkkejä yhdistäviä niittejä kuumennetaan ja heitetään, ja kiinniottaja on kätseri (catcher).\nVuosi on 1907, ja Kauhavalta kotoisin oleva Jussi Ketola on muuttanut kymmenien tuhansien suomalaisten tavoin New Yorkkiin, Ameriikkaan taaloja vuolemaan. Hän päätyy pilvenpiirtäjälle monen suomalaisen ja parin "intiaanin" seuraan. Hän on mieluummin sata-parisataa metriä maan yläpuolella, kuin Hudson-joen alla maata kaivamassa.\nKetola on jäyhä pohjalainen, joka tuntuu kuitenkin kovasti viehättävän naisia. "Poikatalon" eli työmiehille huoneita vuokraavan asuntolan leskirouva houkuttelee miestä talonmieheksi ja vihjaa, että muutakin tehtävää löytyisi. Ketola ei ole kiinnostunut, semminkin kun suomalaiset työkaverit kertovat, että rouvalla on näitä potentiaalisia sulhasmiehiä jo riittänyt aiemmin, ja lisäksi nainen on vanha, "ainakin nelikymppinen".\nMyöhemmin löytyy Jussille nuorempikin seuralainen, mutta asiat eivät mene ihan suunnitellulla tavalla, kun naisen entinen poikaystävä väittää olevansa yhä kihloissa tytön kanssa. Ketola saa myös kokea, ettei tuon ajan Amerikassa ollut sijaa armeliaisuudelle, vain vahvat menestyvät.\nMielenkiintoisen osan kirjasta muodostaa Matti Kurikan osuus romaanissa. Kurikka oli yrittänyt eräänlaisen ihanteellisen kommuunin perustamista ensin Australiassa ja sittemmin Yhdysvalloissa, mutta kumpikin epäonnistui.\nViipurin Sanomien entinen päätoimittaja, myöhemmin Suomessa Työmies-lehden päätoimittaja, samanaikaisesti sosialisti, teosofi ja itsenäisyysmies (hän suunnittelee mm. rahan keräämistä punakaartille Suomeen) Kurikka ei juurikaan saa Ketolaa innostumaan luennoidessaan New Yorkissa. Ketola kyllä liittyy niin Raittiusseuraan kuin Kurikan "looshiin" nimeltä Antero Vipunen, hän on jo kotona Suomessa nähnyt isällään mm. Blavatskyn kirjoja.\nTaivaanraapijat on viides, itsenäinen osa Tuurin kehutussa Äitini suku -sarjassa, jossa kerrotaan Yhdysvaltoihin muuttaneiden suomalaisten tarinoita. Olen aiemmin kuunnellut romaanin Kylmien kyytimies, missä samainen Ketola on hevosineen osallisena (pakotettuna) kansalaissodassa, kuolleiden kuskaajana.\nTunnisteet: Amerikka, Audiokirjat, H.P.Blavatsky, Jouko Tuuri, Pilvenpiirtäjät, Taivaanraapijat, Teosofia, Äänikirjat


Chef shoppaa, tuunaa ja keksii kaikkea kivaa pientä puuhaa: maaliskuuta 2014\nMLL-kirppis oli taas näillä huudeilla (ja ensi sunnuntaina on seuraava!), joten suunnistin taas tekemään hyviä löytöjä :)\nMukaan tarttui 3 pakettia Pamperssin vaippoja hintaan 10€, sekä Ikea Antilop-syöttötuoli kolmella eurolla. Syöttötuoli tulee tosin vain väliaikaiseen käyttöön, sillä pikkumies oli pikaisessa "oman tuolin" tarpeessa ja tyttöjen vanha syöttötuoli on vielä tuunauksen alla, ollen siis vielä vähän kesken.\nSe ei varmaankaan yllätä ketään, sillä mikä mulla ei olisi kesken?\n(en oikein tiedä, että pitäisikö tähän nyt laittaa itkevä-, vai naurava hymiö)\nLisäksi löysin kirppikseltä vaatetta ja jokusen lelunkin.\nPO.P kääntöhattu 2€\nNapero kengät koko 19, 2€\nKappAhl farkut 80 cm 2€\nSeppälä paita 104-110 cm 1€\nMe&I tunika 6€\nMe&I tunika 122/128 cm 5€\nKangaroos kengät koko 31, 2€\nStokke syöttötuolin pehmusteet 4€\nPuinen kirja 0,50€\nPlaston auto 1€\nFisher Price puhelin 1,50€\nKun saavuin kirppikseltä kotiin, esikoinen ilmoitti olevansa kevättakkia vailla. En aivan purematta niellyt väittämää, sillä oman näkemykseni mukaan tilanne ei mitenkään voinut olla se, että lapsellani ei olisi kuin vain yksi kevättakki. Mutta uskottava se oli, kun sen omin silmin totesin. Vain yksi takki löytyi tälle keväälle :O\nJoten ei muuta, kun auton nokka uudelleen kohti kirppistä. Tällä kertaa suuntasin Manhattanille, josta löytyikin vajaan 10 minuutin etsintöjen jälkeen esikoiselle sopiva kevättakki.\nKuvassa takki ei valitettavasti näytä oikein miltään, mutta se on kyllä todella kivan näköinen likan päällä. Kahdella takilla ei kovinkaan pitkälle kevättä pötkitä, mutta tässä on jo onneksi alku. Suunnitelmiini kuuluu tehdä likan kanssa uusi kirppisreissu loppuviikosta, tai viimeistään ensi viikolla. Jospa ostoskoriin eksyisi vielä takki tai pari lisää :)\nPS. Laskin tänään montako kertaa olen maaliskuun aikana näynyt ruokakaupassa ja paljonko olen kantanut kauppaan käyntieni yhteydessä rahaa. Voin kertoa, ettei kumpikaan luku varsinaisesti riemastuttanut. Joten olkaahan kuulolla huomenna, kun taas vähän toisenlaista projektia pukkaa päälle ;D\nLähettänyt Chef klo 23.27 2 kommenttia: Linkit tähän tekstiin\nNo ei nämä nyt sentään ihan Ray-Banit ole, mutta ainakin noin niin kuin suunnilleen saman asian ne kuitenkin ajavat. Kevätaurinko on jo muutamana päivänä pilkistänyt siihen malliin, että varsinkin autossa matkustaessa aurinko häikäsee välillä pahastikin pikkumiehen silmiin. Vaan eipä häikäse enää, sillä nyt pojalla on aurinkolasit :D\nJa ensimmäinen hammas!!!\nSellainen tulla tupsahti esiin tänään. Voi äidin kovasti liian nopeaa tahtia isoksi kasvavaa pikkumiestä <3\nTossut 3€ ja aurinkolasit 2,50€\nH&M neuletunika 110/116 cm 3,50€\nLindex tunika 116 cm 5€\nH&M shortsit 122 cm 3€\nPomp de lux sukkikset 122-128 cm 2,50€ (uudet)\nLähettänyt Chef klo 21.12 4 kommenttia: Linkit tähän tekstiin\nKoska televisiostakin tulee jatkuvasti uusintoja, niin niitä voi varmaan sitten olla myös blogimaailmassa, eikö?\nTämän postauksenkin olisin voinut siis ostikoida otsakkeella "Kun kodin valtaa kaaos osa 2". Tai pitäisiköhän ennemminkin ostikoida tämä nyt niin, että "kun kodin kaaos ei tunnu kesyyntyvän!".\nKyllähän se koti jo vähän paremmalta näytti, mutta sitten tuli mutta. Taas. Eikä täällä kyllä nyt näytä siis vieläkään siltä, miltä haluaisin, vaan täällä näyttää tältä:\nKoitan kuitenkin nyt ajatella positiivisesti. Kunhan näissä kaikissa paloissa on kaunis valkoinen maalikerros, saan taas jotakin "uutta" ja kaunista kotiini.\nJa silloin, kun kaaos tuntuu puskevan liikaa päälle, on hyvä käydä hieman ottamassa happea. Ja siinä samassa voi sitten ihan vaan pikaisesti ja ohimennen poiketa kirppistelemässä. Kyllä sitä taas kummasti kestää maalinkatkussa ja sekasorrossa elämistä vähän paremmin, kun on saanut vähän kirppistellä :D\nMe&I myssy 0,75€\nYöpuvut 74 cm 1,50€ ja 1,80€\nSeppälä yöpuku 74 cm 3€\nLindex huppari 74 cm 4€\nLupilu shortsit 74 cm 1,50€\nCupcake fleecehaalari 74 cm 4,50€\nTutta puolipotkarit 74 cm 2,50€\nLindex velourhousut 74 cm 1,50€\nH&M collegehousut 80 cm 2,50€\nPO.P kaupunkihousut 80 cm 3€\nKappAhl collegehousut 80 cm 2€\nH&M body 80 cm ja Lindex body 80 cm 1,80€/kpl\nLindex velourtakki 80 cm 3,50€\nTutta jumpsuit 86 cm 5€\nMoomin jumpsuit 98/104 cm 5€\nLindex bamse velourhousut 110 cm 3€\nH&M mekko 110/116 cm 2€\nDisney tunika 116 cm 3e\nMe&I hame 122/128 cm 3€\nH&M mekko 1,20€\nBaby Bjorn potta 6€\nLähettänyt Chef klo 17.41 5 kommenttia: Linkit tähän tekstiin\nLähettänyt Chef klo 23.21 2 kommenttia: Linkit tähän tekstiin\nElämässä tuli yllätyksiä eteen, jonka tiimoilta kiire on ollut huima. Palasin muutaman päivän "varoitusajalla" takaisin työelämän pyörteisiin, joten aikaa bloggaamiselle ei ole oikein tahtonut löytyä yhtä paljon, kuin mitä ennen. Koska pikkumies on vielä ihan vauva, en tietenkään ole palannut töihin kokoaikaiseksi, vaan otin hoitaakseni vain yhden projektin, joka päättyy toukokuuhun mennessä. Tosin taisin kyllä ikään kuin vahingossa mennä lupautumaan töihin myös toukokuuksi ja kesäkuuksi. Mutta sen jälkeen palaan taas kotiäidiksi ja aikaa jää sitä kautta taas blogillekin enemmän :)\nVaatehuoneprojekti on vielä kesken. Ei pahasti, mutta jotain pientä vielä puuttuu. Ensi viikko on kovasti kiireinen, mutta suunnitelmiini kuuluu se kyllä ensi viikon aikana kuntoon saada. Listasin juuri tänään paperille kaikki "keskeneräiset" projektini.\nNiitä on 31 kpl. Plus vaatehuone.\nJa itseni tuntien niitä uusia tulee nopeammin lisää, kuin mitä ehdin noita "vanhoja" saamaan valmiiksi. Mutta pyrin nyt parhaani mukaan keskittymään tuohon listaani ja olla ottamatta uusia projekteja. Se tulee olemaan kovasti hankalaa, mutta jospa tuo työnteko sitten veisi sitä "ylimääräistä" energiaa siinä määrin, ettei intoa uusiin projekteihin ihan niin suurissa määrin enää löytyisi :D\nOmpelemaan en ehdi. En sitten niin mitenkään. Joten ompelukoneet saavat pölyyntyä pöydällä nyt jokusen viikon. Ensin pitää saada nuo muut projektit pois alta, tai ainakin edes osa niistä.\nLaihduttaminen jatkuu edelleen. Tai jatkuu ja jatkuu...sanotaanko niin, että ruokahalu on kohentunut huimasti, enkä uskalla mennä vaa-alle :D\nAivan varmasti on tullut jokunen gramma lisää, mutta mistään lihomisesta ei voida puhua. En ole ottamassa karistettuja kiloja takaisin, vaan aion edelleenkin päästä niistä eroon. Olen tehnyt jokusen "huonon valinnan" ruokailun suhteen, mutta missään nimessä en ole palannut menneeseen. Tavoitteeni on edelleenkin päästä sinne 62 kilon painoon (ehkä allekin) ja piste. Vaa-alle hyppään seuraavan kerran 1.4. Alkuun toivon, että vaakaan piirtyisi tuolloin normaalipaino. Mutta en usko nyt niin käyvän, koska viimeinen viikko ei ole mennyt aivan niin, kuin mitä soisi. Mutta en lannistu, enkä edes pode huonoa omaatuntoa. Vaan jopa päinvastastoin. Olen onnellinen siitä, että ruokahalu on nyt ollut parempi. Ja sen normaalipainon saavutan huhtikuun aikana. Mutta palaan tähän asiaan uudemman kertaa sitten huhtikuussa, kun on taas jotakin kerrottavaa :)\n-365 tavaraa-projekti (joka muuttui -1000 tprojektiksi) on kyllä nyt täysin kuopattu.\nOlen hävittänyt kymmeniä tavaroita...varasin kirppispöydän toiselta kirppikseltä ja myin siellä noin 200 tuotetta. Tämän jälkeen olen tehnyt kotona suursiivousta, roudannut isot kasat tavaraa roskiin, käynyt läpi isoksi jääneet vaatteet (toimitan ne H&M myymälän "lumppukeräykseen"), lahjoittanut pikkumiehen pieneksi jääneitä vaatteita pahvilaatikollisen kaverille, antanut osan siskon pojalle ja hänen ystävlleen, joka odottaa vauvaa. Olen myös myynyt muutaman huonekalun netissä.\nLisäksi kävimme lastenhuoneen lelukaaosta läpi, tehden siellä inventaariota. En ole mitenkään jaksanut laskea kaikkia tavaroita, joista olen luopunut. Mutta en varmasti valehtele, jos väitän, että tämän vuoden saldo on nyt vähintään 600 tavaraa. Todennäköisesti paljon enemmänkin. On aivan 100% varmaa, että se 1000 tavaraa tulee täyteen tänä vuonna. Todennäköisesti jo kesällä, koska pikkumies vaihtaa kohta vaatekokoaan kohta taas suurempaan ja kesän aikana koko vaihtuu vielä kertaalleen. Kun tähän lisätään tyttöjen pieniksi jääneet vaatteet (lähinnä syys/talvivaatteet, jotka eivät siis ensi kesän jälkeen enää mahdu päälle), sekä omat "liian suuriksi jäävät" vaatteeni, paukkuu se 1000 kpl rikki ihan kevyesti.\nKirjaa en siis edes enää yritä pitää, koska tiedän, että saavutan tavoitteeni. Mutta tietynlaista ajatustyötä meinaan asian tiimoilta jatkaa. En aivan niin hyvin ole miettinyt ostamista, kuin mitä alkuun suunnittelin. Mutta olen kuitenkin edes jonkinverran tietoisemmaksi asian tiimoilta tullut. Ja sitä pidän hyvänä asiana. Joten vaikka tämä vähän tyngäksi jäikin, on tästä kuitenkin hyötyä ollut :)\nUlkona on KEVÄT! Tänään paistoi aurinko pitkästä aikaa ihan kunnolla ja nautinkin siis valosta ja lämmöstä kyllä ihan viimeiseen saakka. Tovin maltoin viettää tätä päivää sisätiloissakin, sillä olin sopinut siskoni kanssa treffit Pikkusiiliin. Tässä siis tämän päivän löytöni :)\nH&M pikeepaidat 68 cm 1€/kpl\nKappAhl farkkushortsit 3€/kpl\nH&M kääntötakki 74 cm 4€\nH&M kauluspaita 74 cm 1,50€\nPO.P farkut 74 cm 3€\nLindex farkut 74 cm 2€\nLindex velourhousut 74 cm 3€/kpl\nLindex houtut 74 cm 3,50€ ja 4€\nPO.P farkut 80 cm 5€\nLindex t-paita ja hame 104 cm 4,50€\nH&M takki 104 cm 4€\nZara takki 104 cm 4,50€\nH&M t-paita 98/104 cm 2,50€\nH&M t-paita 110/116 cm 2€\nLähettänyt Chef klo 18.39 6 kommenttia: Linkit tähän tekstiin


Antti Lindtman, Author at Antti Lindtman - Sivu 4 11:stä\nPosted at 10:42h in Blogi, Yleinen\nSDP:n eduskuntaryhmän puheenjohtaja Antti Lindtmanin mukaan Rinteen hallituksen ensimmäinen talousarvioesitys vuodelle 2020 osoittaa, että Suomi viedään nyt leikkauslinjalta uudistus- ja investointilinjalle. Vuosien leikkausten jälkeen katse on nyt tulevaisuuden kestävässä kasvussa ja hyvinvoinnissa. Eriarvoisuuden kasvuun puututaan riuskoin ottein ja ilmastonmuutoksen torjunta sekä luonnon monimuotoisuuden säilyttäminen otetaan...\nPosted at 20:30h in Blogi, Yleinen\nPuhe on pidetty SDP:n Eduskuntaryhmän kesäkokouksessa Helsingissä 15.8. Hyvät ystävät, Kesä näyttää jatkuvan, mutta arki palaa. Hyvä niin, sillä meillä on paljon tehtävää. Suomi on palautettava oikeudenmukaisuuden ja kestävän kasvun tielle. Se on meidän tehtävämme Tervetuloa puolestani Helsinkiin – eduskuntaryhmämme kotipaikalle, Suomen pääkaupunkiin. Syksyn päättäväinen työ lähtee tällä kertaa käyntiin...\nPosted at 20:16h in Blogi, Yleinen\nPuhe on pidetty SDP:n eduskuntaryhmän työvaliokunnan, puoluejohdon sekä ministeriryhmän kesäkokouksessa Varkaudessa 30.8. Muutokset puhuessa mahdollisia. Arvoisat kuulijat, Hyvät ystävät, Mukavaa olla Varkaudessa, josta aloitamme tämänkertaisen työvaliokunnan, puoluejohdon ja ministeriryhmän kesäkokouksen. Mukavaa täällä on olla etenkin siksi, että SDP on selvästi kaupungin suurin puolue. Varkaus oli kuntavaaleissa 2017 Suomen sosialidemokraattisin...\nPosted at 15:16h in Yleinen\nMuutokset puhuttaessa mahdollisia Arvoisa puhemies, Kansalaiset antoivat vaaleissa vahvan muutosviestin ja siihen Rinteen hallitus ja hallitusohjelma vastaavat. Hallitus lähtee nyt rakentamaan parempaa Suomea. Hallituksen merkittävin päätös on, että vuosien mollivoittoisen ajanjakson jälkeen Suomi viedään nyt leikkauslinjalta uudistuslinjalle. Hallitus rakentaa Suomea, jossa koulutus nähdään investointina, jossa eriarvoisuutta kitketään, jossa...


Kasvatustavoitteet - Partiolippukunta Ilvesveikot\nPartio on kasvatusjärjestö, jonka tavoitteena on muovata jäseniään parempaan suuntaan alla olevien tavoitteidein mukaisesti.\nPartiolainen kehittää itseään ihmisenä. Hän pitää huolta itsestään ja terveydestään\n(terveet elintavat). Partiolainen pyrkii monipuoliseen ja tasapainoiseen elämään. Partiossa saa aineksia oman identiteetin, elämänkatsomuksen ja jumalasuhteen rakentamiseen. Partiolaiselle muodostuu käsitys eettisesti oikeasta ja väärästä sekä kyky ja halu toimia oikeaksi pitämiensä asioiden puolesta. Partiolainen uskaltaa heittäytyä uusiin ja erilaisiin tilanteisiin, ja hän käyttää luovuuttaan. Hän leikkii, käyttää mielikuvitustaan ja löytää toimivia ratkaisuja erilaisiin pulmatilanteisiin. Partiolainen tarttuu toimeen. Partiolainen osaa antaa ja hyödyntää saamaansa palautetta. Hän suhtautuu tulevaisuuteensa toiveikkaasti ja tavoitteellisesti.\n• Terveiden elintapojen edistäminen\n• Luovuus ja kekseliäisyys\n• Toimeen tarttuminen\n• Käsitys oikeasta ja väärästä\n• Oman maailmankatsomuksen muodostaminen\n• Oman jumalasuhteen etsiminen\nPartiolainen auttaa ja pitää huolta toisista ihmisistä, vaikkei se olisi oman, välittömän\nedun mukaista. Hän ymmärtää, että yhdessä tekemällä saa aikaan suurempaa. Partiolainen arvostaa erilaisuutta ja ymmärtää, että on monenlaisia ihmisiä ja\nmaailmankatsomuksia. Partiolainen osaa toimia erilaisten ihmisten kanssa. Hän osaa\nilmaista tunteitaan ja mielipiteitään tilanteeseen sopivalla tavalla. Partiolainen on rehti ja rehellinen. Oikeudenmukaisuus ja sen edistäminen ovat partiolaiselle tärkeitä.\n• Ihmisyyden näkeminen arvokkaana\n• Erilaisuuden näkeminen rikkautena\n• Kyky asettua toisen asemaan\n• Reiluus ja suoraselkäisyys, ”oikeamielisyys”\n• Omien tunteiden ja mielipiteiden ilmaiseminen tilanteeseen sopivalla tavalla\nPartiolainen osaa toimia yhteiskunnassa, ottaa selvää arkielämän asioista ja vaikuttaa\nniihin. Hän osaa ottaa erilaisia rooleja johtajana ja johdettavana erilaisissa organisaatioissa ja yhteisöissä. Partiolainen ymmärtää virallisia ja epävirallisia päätöksentekojärjestelmiä (organisaatiolukutaito). Partio kehittää johtamis- ja vaikuttamistaitoja, kuten aloitteellisuutta, vastuullisuutta, järjestelmällisyyttä, tavoitteenasettelua ja organisointikykyä. Partiolaista kiinnostaa yhteisten asioiden hoitaminen. Hän huomaa epäkohdat ja tarttuu niihin asioiden korjaamiseksi. Partiolainen haluaa sitoutua osaksi yhteisöjään ja yhteiskuntaa. Partiolainen tuntee ja viljelee omaa kulttuuriaan ja on kiinnostunut myös muista kulttuureista ja arvostaa niitä. Partiolainen mieltää olevansa osa ihmiskuntaa ja tuntee globaalia vastuuta.\n• Kyky toimia ryhmässä ja ryhmää laajemmassa organisaatiossa\n• Kyky ja halu osallistua yhteisten asioiden hoitamiseen\n• Oman ja muiden kulttuurien arvostus\n• Kyky ymmärtää itsensä osaksi paikallista, kansallista ja kansainvälistä yhteisöä\n• Sitoutumisen ja vastuun merkityksen ymmärtäminen\n• Positiivinen, emotionaalinen ja suora luontosuhde\n• Kyky liikkua ja toimia suomalaisessa luonnossa (metsässä, merellä, tuntureissa)\n• Luonnonsuojelun tarpeen tiedostaminen ja omat mahdollisuudet sen edistämisessä\n• Vastuu elinympäristöstä\n• Luonnon kunnioittaminen


Mikkel Damsgaard iski suoran vapaapotkumaalin - katso video!\nKoti uutiset Video: kisojen ensimmäinen suora vapaapotkumaali upealla tavalla välierässä!\nVideo: kisojen ensimmäinen suora vapaapotkumaali upealla tavalla välierässä!\nEURO2020 -turnauksessa ei ole mässäilty vapaapotkumaaleilla. Kisojen ensimmäinen suora maali vapaapotkusta näki päivänvalon toisessa välierässä, kun Tanskan Mikkel Damsgaard iski pallon Englannin verkkoon.\nNäissä kisoissa suorat vapaapotkumaalit ovat loistaneet poissaolollaan lukuisista yrityksistä huolimatta. Ensimmäistä maalia suoraan vapaapotkusta saatiin odottaa toiseen välierään saakka.\nPuolen tunnin kohdilla kuitenkin Tanskan Mikkel Damsgaard pääsi iskemään pallon verkkoon suoraan vapaapotkusta. Tanskalainen laukoi vapaapotkunsa Englannin muurin yli aivan poikkipuun alle, Englannin maalia vartioineen Jordan Pickfordin ulottumattomiin. Katso video upeasta maalista alta!\nMikkel Damsgaard ja kisojen ensimmäinen vapaapotkumaali. Varsin komea sellainen!#EMfutis #DEN #ENG #ENGDEN pic.twitter.com/36qubzA5wD\n— Lasinilkka (@Christianssoni) July 7, 2021\nVälierissä on nähty upeita maaleja, tiistai-illan välierässä Italia siirtyi johtoon upealla vastahyökkäysmaalilla. Italia selvitti ensimmäisenä tiensä finaaliin, keskiviikkona joko Englanti tai Tanska nappaa toisen paikan finaalissa itselleen.\nEdellinen artikkeliKatso video: Italia siirtyi upealla vastahyökkäysmaalilla johtoon Espanjaa vastaan\nSeuraava artikkeliEM-finaali 2021: Italia vs. Englanti – tuleeko se vihdoin kotiin?


Kannanotto Syötteen koulun säilyttämisen puolesta – parhaimmillaan koulu on kylän kokoontumispaikka ja yhteisöllisyyden vahvistaja | Iijokiseutu paikallislehti - Pudasjärvi ja Taivalkoski\nKannanotto Syötteen koulun säilyttämisen puolesta – parhaimmillaan koulu on kylän kokoontumispaikka ja yhteisöllisyyden vahvistaja\nSyötteen Mökkiläisyhdistys ry. ottaa kantaa Syötteen koulun säilyttämisen puolesta.\nSyötteen alueen kehittämiseen on panostettu vuosia taloudellisesti.\nMeneillään oleva hotellien, tiestön, mökkien ym. rakentamisprosessit edellyttävät välillisesti työntekijöitä sekä pysyvästi ympärivuotista henkilökuntaa.\nRakentaminen ja mahdolliset uudet palvelut houkuttelevat myös uusia yrittäjiä Syötteelle. Tämä tarkoittaa, että alueelle tulee tai täällä syntyy perheitä ja heille lapsia. Lapset tarvitsevat koulun.\nAmmattitaitoisen henkilökunnan saaminen edellyttää toimivia palveluja. Koulu parhaimmillaan on kylän kokoontumispaikka ja yhteisöllisyyden vahvistaja. Koululla on potentiaalia kehittyä pohjoisen Pudasjärven omaleimaiseksi ja ainutlaatuiseksi kouluksi myös turistioppilaiden ansiosta.\nKoulun säilyttäminen Syötteellä saa Syötteen Mökkiläisyhdistys ry:n tuen.\nLiikasisua – uusi sisukkuuden osoitus on sisällä oleilun sietäminen


Hendenvaara: Erään kiekkofaniuden hautajaiset\nNykyään sinitakkinen Jarkko Ruutu on ollut tapetilla kuluvalla viikolla. Sopivasti siis tuli ajankohta tilittää vähän asiasta ja asian vierestäkin kun kesällä tippui pommi toisenkin sankarini siirtymisestä väärään halliin. Oma suhtautumiseni elämään on monessa asiassa aika joko/tai tyyppistä...\nTäysillä tai ei yhtään.\nOli kerran kaunis ja intohimoinen rakkaus, joka loppui viime kesänä ja tuli bänät Petolauman kanssa.\nKiitos kaikesta. Noutaja tuli Niemiselle.\nSuurimpia sankareitani kaukalossa ovat olleet Ruudun veljekset, Ville, OJ, Kibe ja iso liuta muita pelimanneja. Isoimmalla intohimolla olen kuitenkin seurannut Jere Karalahtea. Tarina siitä kuinka mies meni myrkkyjen pariin, pääsi eroon, sai tukistuksen, kärsi tuomion ja nousi jalkeille kiinnosti niin paljon, että omalle lapsellenikin annoin kolmanneksi nimeksi punaista kolmosta mukaellen Jeremias.\nTänä keväänä oli ilmassa ikävää huhua ja pelkäsin pahinta. Se myös toteutui kun idoli muutti Ilmalaan.Ymmärrän toki, että raha puhuu ja perhe täytyy elättää, mutta koska niin niin niin monta kertaa on vuosien saatossa saanut paluumuuttajien suhteen pettyä, oli tämä siirto nyt kuitenkin jo liikaa. En voi ymmärtää enkä hyväksyä mistä johtuu, että vuosi toisensa jälkeen ex-punanutuille tarjotaan toimistolta pikkukilisevää ja naapurin setelitukot vetävät puoleensa niin Tikkasen , Peltosen, Rudin kuin viimein Jerenkin.\nNyt siis Jakke & Jere touhuavat Fartwallilla ja "Et elä pääty" kaikuu fanien kannustaessa entisiä inhokkipelureitaan. Kuluneella viikollakin ensin Rudi ja Trevor Gillies vaihtoivat kuulumisia, jonka jälkeen "kuka teki, mitä teki, miksi teki" on tukottanut uutisvirran.\nIkävä sanoa, mutta ennen kaikki oli paljon paremmin.\nKun on nähnyt toisen kanadalaisen, Bob Halkidiksen, pelaavan kuin\nhärnätty enkeli ja soittavan mestaruusjuhlissa kitaralla\nSweet Home Alabama yhdessä Guitar Slingers:ien kanssa,\nei sen jälkeen paljon kahden markan kanukit kiinnosta.\nKamrat 10:n siirron vahvistuttua pikkujäbä kysyi, pitääkö hänen muuttaa nimensä, kun näki kuinka raskaasti pelaajauutiset uuvuttivat meikäläisen. Ei sentään, mutta pitihän fanina tilanteeseen reagoida.\nUlosmarssi ja katsomoboikotointi on tullut jo koettua, joten otin vähän järeämmät keinot käyttöön.Kun Jakke vaihtoi rotsia 2011, siivosin vaatekaappiani:\nNyt olikin sitten isomman siivouksen paikka ja lähdettiin Nordenskiöldinkatua kohti. Matkalla tuli vastaan Pasilan sillan alla romahtanut asuntovaunu, se sopi kuvaamaan fiiliksiä, kuinka kiekkofanin maailma sortui.\nNäiden punaisten vuosien aikana fanikauppaan ja pääsylippuihin on upotettu varmasti käytetyn henkilöauton verran kahisevaa. Joihinkin on nimmaritkin ruinattu. Nyt niille oli parempaa käyttöä...\nMatka jatkui Helsingin Jäähallille , jossa suoritimme operaation:\nKun rotsit oli riisuttu ja pakattu, alkoi matka kohti fanituksen alkulähteitä; Tuusulaa.\nAloitin HIFK- fanittamisen vuonna 1993, kun menin armeijaan. Hyrylän Ilmatorjuntarykmentin VMTK oli neuvotellut varusmiehille sisäänpääsyn matseihin 5 markalla.(samaa oli kysytty kuulemma myös Leuattomalta, mutta onneksi tuloksetta) Toki olin kiekkoa seurannut aiemmin aina MM-kisojen yhteydessä, mutten mitään tiettyä seurajoukkuetta.\nKun sitten armeijan harmaissa mentiin Nordiksen pyhättöön, niin kieltämättä\nse B2-katsomon punapaitainen fanilauma sekä kovan kiekkojengin imago\nteki vahvan vaikutuksen, halusin olla mukana kannustamassa seuraa,\njossa aina sattui ja tapahtui.\nIFK:ssa sentään on munaa ja rokkenrollia, eikä mitään silkkihanska-purkkapoppia\nkuten siinä toisessa jengissä, jonka hallissa jääkiekon seuraamisen sijasta\nkauluspaidalliset leikkaa pihviä ja pelin vilkaisu on toissijaista oheisviihdettä,\nsekä tuulitakilliset tapittaa jumbotronilta milloin pitää taputtaa\nja näkyykö oma naama screeniltä.\nPalvellessani sotilaskeittäjänä HelItR:ssä lähti intin bussi kohti Nordista esikuntapatterin edustalta. Virallisesti Olympiakasarmin nimeä kantava rakennus sopii sikälikin kuvioon, että kyllähän kiekkohirmumme ovat sellaisissakin ympyröissä viihtyneet.\nTällä paikalla nousin ensi kertaa kiekkomatsiin lähtevän dösän kyytiin. Siispä fanireppu kainaloon ja saattamaan se viimeiselle matkalle.\nMetsän siimeksestä löytyi hyvä kohta, jonne päätimme upottaa aarteemme odottamaan ehkä parempia vuosia tulevaisuudessa. Kenttälapio heilumaan ja sormet multaan:\nKuopan valmistuttua pikkumaila ja fanireppu paitoineen, lippiksineen pääsi maan poveen.\nJere on kieltämättä ollut kuuma peruna kiekkoa seuranneiden sekä seuraamattomienkin keskuudessa, kuten Rudikin. Arvostukseni herroja kohtaan ei kuitenkaan johdu pelkästään jäähy-/tehotilastoista.\nSuurin syy kunnioitukseeni on se, ettei kumpikaan liiemmin uhraa aikaa miettiäkseen mitä mieltä joku toinen on heidän pelityylistään tai valinnoistaan ylipäänsä. Siihen olen itsekin pyrkinyt; ei juurikaan tule pohdittua "Mitähän mieltä toi on mun duuneista" ym. vaan keskityn mieluummin tekemään sitä mitä haluan ja mistä tykkään.\nSiksi ymmärränkin myös sen että kundit hakevat arvoisensa tilipussit sieltä, jossa heidät halutaan ja ollaan valmiita palveluksista maksamaan. Seurauskollisuus on kaunis asia, mutta jos sen hinta on huomattavasti laihempi tilipussi niin tack och adjö. Valitettavasti.\nVärikästä tarinaa Jerelle on jo nyt kertynyt vaikka muille jakaa.\nKaikki kunnia ja hatunnosto Sel8nteelle, mutta J3RE -leffaa odotan vielä enemmän.\nPuhdas arvaus vain, mutta eiköhän sellaisen joku kasaa lähivuosina.\nOmista arkistoista löytyy jatkokertomusta jo pelkästään pelillisistäkin asioista:\nKun kaikki oli vielä hyvin ja Halkidiskin oli tontilla, myös numeroilla 3 ja 25 kulki lujaa:\nSilloin vuonna 1998 juhlistin pleijareita kunnon fanitukalla:\nKullan varmistuttua myös kermakakku kunnioitti mestareita:\nTemppu onnistui joukkueelta uudelleen vuonna 2011.\nSillä kertaa juhlistin nakkikattilan paluuta baarijuhlinnan sijasta Suvilahden maalausseinän äärellä aamuyön tunteina ennen töihin menoa. Jälki ei ole kaikkein skarpeinta, mutta ajatus oli tärkein. Asentomallina toimi #9 lehtileikkeen kuvasta\nEli kyllä niihin hyviinkin hetkiin on tullut reagoitua.\nSiksi en nyt haluakaan riidoissa erota, vaan odotan syrjemmässä , jos tilanteet vielä muuttuisi paremmiksi pelaajasopimusten ja seurauskollisuuden suhteen. Silloin sen faniaarteen voisi käydä noutamassa Hyrylän metsästä.\nOdotellessa siirrän katseen nuoriin ja viattomiin.\nJunnukiekko on monesti paljon kiinnostavampaa, iloisempaa ja vauhdikkaampaa.\nA-junnujen mestaruutta pääsimme todistamaan kolmivuotiaan pikkusällin kanssa 2003 paikanpäälle Pirkkolaan ja 2012 kannustimme pleijareissa, mutta finaaliin en kerennyt. Vinttikomerosta löytyy yhä pelattu pelipaita, joka oli kultaa saalistamassa.\nEli juniorikiekkoa käydään jatkossakin kyttäämässä, mutta edari on boikotissa.\nMatsiaikatauluja ja muuta kiekkoinfoa voi muutkin väijyä HIFK-junnujen kotisivuilta\nTästä kaikesta huolimatta urheilu on ja pysyy lähellä sydäntä. Ei niin tiiviisti tykyttäen enää, mutta lähellä kuitenkin. Sen kunniaksi helmi biisi, jonka videossa Tikikin on vielä oikeissa väreissä:\nJuno, VilleGalle, Jare, Matinpoika: Urheiluhullu\n... ja muuten; Junohan kertoo totuuden ajassa 1.04 ;)\nLähettänyt Hende Nieminen klo 11.58\nTunnisteet: HIFK, jääkiekko, Karalahti, Ruutu


Lukijoilta: Lasten ja nuorten terveystarkastusten lykkääntymisellä on vakavia seurauksia - Lukijoilta - Turun Sanomat\nLasten ja nuorten terveystarkastusten lykkääntymisellä on vakavia seurauksia\nTerveydenhoitajien työpanosta on koronan vuoksi vähennetty ennaltaehkäisevästä työstä. Se tulee näkymään viiveellä lääkärien vastaanotoilla, päivystyksessä, kouluissa ja lastensuojelussa, sanovat kirjoittajat. Viitekuva.\n01.04. 03:05 2 kommenttia\nMeillä terveydenhoitajilla, kuten monella muullakin lasten ja nuorten kanssa työskentelevillä ammattilaisilla, on huoli lapsista ja nuorista. Resurssia kouluterveydenhuollossa tai neuvolassa ei ennen covid-19-pandemiaa ollut riittävästi. Nyt pandemian aikana sitä on vielä vähemmän. Terveydenhoitajia on edelleen siirrettyinä osittain koronanvastaiseen työhön.\nTerveydenhoitaja on korkeasti koulutettu, laillistettu sairaanhoitaja ja terveydenhoitaja, jonka koulutus on ammattikorkeakoulussa nelivuotinen. Terveydenhoitaja on ennaltaehkäisevän hoitotyön asiantuntija. Jokaisella suomalaisella on oma terveydenhoitaja.\nTerveydenhoitajat työskentelevät lasten- ja äityisneuvoloissa, koulu- ja opiskelijaterveydenhuollossa, työterveyshuollossa, vanhustenhoidossa ja terveysasemien vastaanotoilla. Monipuolinen ja vaativa koulutus mahdollistaa työskentelyn eri sektoreilla. Sairaanhoitajan pätevyys oikeuttaa työskentelyn myös sairaanhoidollisissa työtehtävissä.\nTerveyden ja hyvinvoinnin laitos (THL) suosittaa, että lakisääteisiä ennaltaehkäiseviä palveluja tulee tarjota myös pandemian aikana. Toisin on käynyt.\nNeuvolatoimintaa supistettiin rankalla kädellä keväällä 2020. Tämän jälkeen terveystarkastusaikoja on lyhennetty ja osa siirretty järjestettäväksi puhelimitse.\nOpiskelija- ja kouluterveydenhoitajat ovat olleet siirrettyinä koronapandemian vuoksi 2020 keväällä poikkeuslain aikana ja syksyllä oman työn ohella osittain toisiin työtehtäviin; tartunnanjäljitystehtäviin, infektiovastaanotoilla vastaanottamaan mahdollisia koronapotilaita ja koronapuhelintyöskentelyyn.\nTerveystarkastukset kouluissa lopetettiin keväällä 2020 Turussa ja monessa muussa kunnassa lähes kokonaan, syksyllä alettiin kuroa kiinni kevään ja syksyn tarkastuksia, kuitenkin niin, että koronatyö jatkui oman työn ohella.\nTerveydenhoitajien terveystarkastuksia jopa viime keväästä on edelleen tekemättä satoja. Osalla lapsia ja nuoria edellisestä tarkastuksesta on kohta jo kulunut kaksi vuotta. Lakisääteisiä laajoja lääkärintarkastuksia on edelleen rästissä.\nTerveydenhoitajat eivät ole saaneet yhtään enempää aikaa tai resurssia tämän työn tekemiseen.\nTerveydenhoitaja on lapselle ja nuorelle tuttu ja turvallinen aikuinen koulussa. Kouluterveydenhoitajalla voi käydä pienestä huolesta, matalalla kynnyksellä, leimaantumatta.\nTerveydenhoitajien terveystarkastuksia jopa viime keväästä on edelleen tekemättä satoja.\nTerveydenhoitajan ammattitaitoa ja konsultaatioapua tarvitaan ohjaamaan lapset, nuoret ja perheet oikean avun piiriin.\nNyt kun terveydenhoitajien työpanosta on vähennetty ennaltaehkäisevästä työstä, tulee se näkymään viiveellä lääkärien vastaanotoilla, päivystyksessä, kouluissa ja lastensuojelussa.\nLasten ja nuorten mielenterveysongelmat eivät ole vähentyneet koronapandemian aikana, päinvastoin. Nyt jo on näyttöä siitä, että psykiatrian lähetteitä on tehty enemmän kuin viime vuonna tähän aikaan.\nJokaisella lapsella on oikeus lakisääteiseen terveystarkastukseen vuosittain. Sellaiseen tarkastukseen, jolla on merkitystä. Terveystarkastuksia tehdään edelleen lyhyemmillä, supistetuilla ajoilla tai yhdistettynä lääkärintarkastukseen.\nTerveydenhoitajalla tulisi olla aikaa kysyä se tärkein kysymys: Mitä sinulle kuuluu? Ja mikä tärkeämpää, tulisi olla aikaa kuunnella vastaus.\nMuun muassa Turun hyvinvointitoimialalla tehty päätös neuvola-aikojen lyhentämisestä sekä kouluhoitajien siirrosta muihin tehtäviin huomioimatta lisäresurssia vaarantaa lasten ja nuorten hyvinvoinnin. Tämä on vastoin THL:n suosituksia.\nLasten ja nuorten hyvinvoinnin edistäminen edellyttää, että lakisääteisille palveluille turvataan riittävät resurssit.\nUseissa tutkimuksissa on todettu, että neuvola- ja kouluterveydenhuollon toiminta viime kädessä säästää kustannuksia lastensuojelusta. Vuoden 2019 kouluterveyskyselyn mukaan esimerkiksi 8.–9. luokkien oppilaat saivat eniten apua ja tukea hyvinvointiinsa juuri kouluterveydenhuollosta (terveydenhoitajalta 88,5 ja koululääkäriltä 84,7 prosenttia).\nSuomen Terveydenhoitajaliiton Turun terveydenhoitajien paikallisosaston hallitus on lähestynyt kouluterveydenhuollon tilanteesta Turun kaupunginjohtajaa, perhe- ja sosiaalipalvelua ja hyvinvointitoimialan johtoa joulukuussa 2020. Tämän jälkeen käynnistyi selvitystyö kouluterveydenhuollon tilasta.\nOdotamme edelleen toimenpiteitä ja lisäresurssia kouluterveydenhuollon saatavuuden parantamiseksi.\nTarvitsemme terveydenhoitajat juuri nyt tekemään sitä arvokasta, ennaltaehkäisevää työtä, josta lapset ja nuoret sekä perheet hyötyvät.\nSTHL:n Varsinais-Suomen Terveydenhoitajayhdistyksen hallitus\nMyrna 01.04. 10:54\nLapset ja nuoret maksavat kovan hinnan koronantorjunnasta, aivan kohtuuttoman kovan. Ja he joutuvat tekemään sen muiden puolesta, valtaosa tautiin sairastuneistahan edustaa ihan muita ikäluokkia. Sijaiskärsijöitä siis.\nLadolcevita 05.04. 10:04\nMielenterveyskysely olisi parempi\nMielestäni nuorille olisi tehtävä vuosittain henkisen terveyden kysely; ja sen voi toteuttaa etänäkin.\nKaikki terveydenhoitajat eivät edes viitsi kuunnella nuorta potilasta, kokemusta on,


Home at beach: Rukan retki ja Ruka Villas\nKäytiin pikaseltaan ystäväpariskunnan kanssa Rukalla viettämässä 3 yötä maalis-huhtikuun vaihteessa. Idean saimme kuin telepaattisesti samana viikonloppuna ja siitä sitten pikaisesti varasimme lennot ja huvilan. Ruka Villas oli todella tyylikäs ja hyvinvarusteltu huvila kaikkine mukavuuksineen. Miehet laskivat mutkamäkeä kun me naiset kävimme perinteisillä murtomaahiihtolenkeillä repussa makkarat laavulla paistamasta varten. Kylläpä muuten nuotiomakkara maistui hyvältä puolessa välissä lenkkiä. Laavulla oli mukava rupatella muiden kanssa ja tutkia latukarttaa paluumatkaa varten.\nUlkoilun jälkeen sauna lämmitti ja rentoutti lihaksia, ja olikin sen jälkeen yhdessä kiva nauttia lasilliset kuplivaa tapasten kera ja kerrata päivän tapahtumia. Huvilalta oli vain muutaman sadan metrin kävely ladulle ja ski-bussipysäkkikin oli ihan sopivalla etäisyydellä kuulemma.\nYhtenä iltana kokkailimme porukalla huvillalla, katoimme pöydän kauniisti, sytytimme kynttilät ja takassa roihusi tuli taustamusiikin luodessa tunnelmaa. Unikin tuli aikaisin kaiken ulkonaolon ja hiihtämisen jälkeen. Toisena iltana kävimme ravintola Ruka Peakin italialaisessa illassa herkuttelemassa ja viinitastingissä, josta idea koko matkaan lähtikin. Vähän enemmän aurinko olisi saanut paistaa, mutta hyvä näinkin, kun pääsi vielä kuitenkin hiihtämään. Ja saatiin hiihtokilometrejä oikein mukavasti kasaan, vaikka täytyy myöntää että kunnon aurinkoisella kelillä niitä olisi tullut vielä enemmän.\nKun vuokrahuvilan sisustus astioita ja lakanoita myöten on täysin omaa makua, niin se tekee lomasta vielä nautinnollisemman. Onhan esteettisessä ympäristössä ajan viettäminen rentouttavampaa kuin ei niin esteettisessä. Ja kun seurakin oli mitä parhainta, niin voisiko lomalta muuta toivoa.\nNyt alkaakin lenkkeily ja sauvakävelykausi, ja talviurheiluvälineet voikin pakata takaisin kellariin. Toivottavasti ei kuitenkaan ihan paha takatalvi iskisi enää!\nLähettänyt Johanna - Home at beach klo 8.05


IOT-teknologiaa parhaimmillaan robottiohjaus lisätyn todellisuden keinoin\nby Niina Ryynänen · Published kesäkuu 21, 2018 · Updated kesäkuu 21, 2018\nJos joku vielä miettii, että onko lisätystä todellisuudesta mitään käytännön hyötyä tulevaisuudessa, ei tarvitse enää miettiä: vastaus on kyllä. Aikaisemmin olemme kirjoittaneet mm. lisätyn todellisuuden tuomista mahdollisuuksista sekä tulevaisuuden älytehtaista. Näistä pääsemme hyvin hieman kevyempään aiheeseen: Robotteihin.\nEsimerkiksi Microsoft HoloLens -lisätyn todellisuuden lasien avulla voi ohjata robotteja jopa ”ilman käsiä”, pelkillä ääni komennoilla. Mahdollisuudet eivät jää pelkästään robotin ohjaukseen. Sensoreiden ja niistä kerättävän ja mahdollisesti silmien eteen avautuvan datan avulla pystytään tekemään tarvittavat huolto- ja korjaustoimenpiteet. Tämä jos mikä on digitaalista kaksosta parhaimmillaan.\nVideo: lisätty todellisuus + ihminen + robotti = tulevaisuus\n5 esimerkkiä roboteista maailmalla\nSinällään kävelevä tai itseohjautuva robotti ei ole näin 2018-vuonna enää mikään uusi asia, mutta niiden toimintaa on hauska seurata. IoT-teknologian (eli Internet of Things) myötä roboteille voidaan antaa yhä kunnianhimoisempia visioita niiden tulevaisuuden työtehtävistä.\nAlla esittelyssä 5 erilaista robottia, jotka kykenevät liikkumaan ja tekemään jopa päätöksiä itsenäisesti.\nAtlasta on sanottu maailman dynaamisimmaksi humanoidiksi. Kuva Boston Dynamics\nBoston Dynamicsin kehittämä humanoidi, Atlas Robot, on alun perin kehitetty jo vuonna 2013. Atlas Next Generation versio tuli julki pari vuotta sitten, vuonna 2016. Atlas on nimetty vaatimattomasti maailman dynaamisimmaksi robotiksi. Se pystyy melko vaivattomasti kävelemään epätasaisilla alustoilla, kuten lumisessa metsässä. Puhumattakaan voltista takaperin. Atlas on omiaan toimimaan esimerkiksi varastossa, sillä laatikoihin asennettujen skannattavien koodien avulla se pystyy siirtelemään pakkauksia ja jopa seuraamaan liikkuvaa kohdetta.\nVideo: Atlas liikkuu melko ketterästi sekä sisällä että ulkona, myös voltti onnistuu\nVideo: aina ei Atlaksellakaan mene ihan suunnitelmien mukaan\nSpot Mini on melkein kuin koira, mutta robotti. Kuva Boston Dynamics\nMelkein kuin koira, mutta robotti. Spot Mini on myös Boston Dynamicsin kehittämä nelijalkainen robotti, jonka voi ottaa mukaansa niin toimistolle kuin kotiinkin. Spot Mini kulkee vaivattomasti esimerkiksi rappusissa tai pöydän alta. Edes kaatuminen ei hidasta Spot Miniä, vaan se pystyy nostamaan itsensä takaisin pystyyn. Robotti piirtää navigointisysteeminsä avulla karttaa itselleen ja pystyy näin ollen toimimaan itsekseen. Spot Mini tulee myyntiin vuonna 2019, joskin saatavuus, ainakin alkuun, on vain yrityksille.\nVideo: Spot Mini olisi melko sympaattinen apulainen toimistolle tai kotiin\nCheetah -liikkuu neljällä jalalla ketterämmin, kuin pyörälliset robotit. Kuva MIT\nMaailman nopein robotti 48km/h tuntinopeudella on MIT:n eli Massachusetts Institute of Technologyn kehittämä Cheetah. Joskin huippunopeus on mitattu sisällä laboratorio-oloissa. (Tällä hetkellä nopein luonnollisissa olosuhteissa juokseva robotti on Boston Dynamicsin WIldCat, jolle on mitattu ulkona huippunopeudeksi 32km/h.) Cheetah pystyy sensoriensa avulla reagoimaan eteen tuleviin esteisiin ja ylittämään niitä hyppäämällä. Nelijalkainen Cheetah pystyy liikkumaan paikoissa, joissa pyörillä kulkevan robotin matka ei taittuisi. Robotin olisi tarkoitus työskennellä pelastus ja etsintätehtävissä alueilla, joille ihmistä ei pysty lähettämään, esimerkiksi ydinvoimalaonnettumuuksien saatuttamilla alueilla.\nVideo: Cheetah selviytyy eteen tulevista esteistä ketterästi\nSophia on uskomattoman luonnollisen näköinen, robotiksi. Kuva Hanson Robotics\nJoukosta eniten lähiaikoina julkisuudessa ollut robotti-neiti on Sophia. Sophia on Hanson Roboticsin vuonna 2015 kehittelemä uskomattoman luonnollisen näköinen humanoidi. Sophia pystyy seuraamaan kasvoja, ylläpitämään katsekontaktia sekä tunnistaa henkilöitä. Sophian kanssa kykenee käymään pientä keskustelua. Tämän vuoden alussa hän sai jalkojen myötä myös kävelykyvyn. Hanson Roboticsin mukaan Sophialla ja hänen kaltaisillaan roboteilla olisi tulevaisuudessa käyttöä muun muassa terveydenhuollossa, asiakaspalvelussa, terapiassa sekä koulutuksessa.\nVideo: Sophian haastattelu\n5. R5, tutummin Valkyrie\nValkyrien olisi tarkoitus matkustaa Marssiin ennen ihmistä. Kuva NASA\nNASA on antanut kehittämälleen Valkyrie humanoidille vaatimattoman tavoitteen: auttaa ihmistä pääsemään Marssiin. Alun perin Valkyrien tehtäväksi suunniteltiin DARPA:n eli Yhdysvaltain asevoimien tutkimusorganisaation katastrofiapua, mutta tekniikkaa ja ominaisuuksia on alettu rakentamaan niin, että Valkyrie pystyisi toimimaan itsenäisesti Marssissa tehden alustavia toimia ja valmisteluja ennen ihmisen saapumista. Tällä hetkellä koitetaan kehittää toimivaa yhteyttä, niin että robotin ohjaaminen Marssissa onnistuisi maasta käsin ilman pitkää viivettä. Myös ulkokuori vaatii vahvistusta Marsin punaista hienoa hiekkaa vastaan.\nVideo: Valkyrie harjoittelee toimintaa Marssissa\nTekoäly ja robottien tulevaisuus\nIoT-teknologian ja tekoälyn myötä tulevat robotit kehittymään seuraavien vuosien aikana entistä nopeammin, entistä tehokkaammiksi. Robotteihin ja laitteisiin saadaan enemmän sensoreita ja tekniikkaa. Tekoälyn ja antureiden keräämän datan avulla pystytään ennustamaan tarvittavia huoltoja ja koneiden hajoamisia. Tämän avulla puolestaan pystytään tarkkailemaan ja tehostamaan robottien ja jopa kokonaisten tehtaiden toimintaa.\nRobottien etuna on se, että niitä pysytään käyttämään tilanteissa ja paikoissa, joihin ihminen ei pääse. Ne pystytään lähettämään katastrofi- ja kriisialueille sekä avaruuteen. Eipä olisi ihme, jos vaikka lähikaupan kassaltakin löytyisi robotti palvelemassa. Tehtaissa pystytään korvaamaan monotonisia, raskaita työvaiheita robottien ja automaation myötä.\nLue muista aiheista lisää blogistamme\nTags: IoTlisätty todellisuusMicrosoft HoloLenstekoäly


Digikorkeakoulu 2030 -roadshow: korkeakoulut saavutettavuuskysymysten äärellä - Digicampus\nHome » Saavutettavuus-blogi » Digikorkeakoulu 2030 -roadshow: korkeakoulut saavutettavuuskysymysten äärellä\nDigikorkeakoulu 2030 -roadshow: korkeakoulut saavutettavuuskysymysten äärellä\nKommentit pois päältä artikkelissa Digikorkeakoulu 2030 -roadshow: korkeakoulut saavutettavuuskysymysten äärellä\nKuva 1: Roadshowssa kokeiltiin simulaatiolaseja, jotka havainnollistavat näön rajoitteita.\nKatsaus Digikorkeakoulu 2030 -roadshowhun aloittaa Esteettömyys ja saavutettavuus -osahankkeen blogisarjan. Blogi tarjoaa pari kertaa kuukaudessa puheenvuoroja korkeakouluja askarruttavista saavutettavuusteemoista.\nYliopistot ja ammattikorkeakoulut ympäri Suomen hakevat parhaillaan tulkintoja 1.4.2019 voimaan tulleeseen lakiuudistukseen (laki digitaalisten palvelujen tarjoamisesta). Kiperimpiä kysymykset ovat niille korkeakouluille ja toimijoille, jotka järjestävät koulutustaan keskeisiltä osin digitaalisissa ympäristöissä. Muun muassa koulutuksessa käytettävät tietojärjestelmät, kaikille avoimet MOOCit ja avoin korkeakouluopetus ovat keskiössä.\nDigiCampuksen Esteettömyys- ja saavutettavuus (ESA) –osahankkeena osallistuimme vuoden 2019 Digikorkeakoulu 2030 – Roadshow kiertueelle. Meillä oli erinomainen tilaisuus jakaa vinkkejä korkeakoulujen henkilöstölle palvelujen ja materiaalien testaamiseen ja saavutettavien digitaalisten ratkaisujen löytämiseen. Tärkeää oli myös kuulla kaikuja esteettömyyteen ja saavutettavuuteen liittyvästä keskustelusta eri puolilta Suomea. Kiertue vieraili Kuopiossa, Oulussa, Tampereella, Helsingissä ja Turussa kooten paikalle erilaisia toimijoita alueen korkeakouluista.\nToistuvasti keskusteluihin nousivat tietyt teemat: uuden lain tulkinta korkeakoulukontekstissa, opetus- ja ohjaustallenteiden tekstitykset, korkeakoulujen sisäiset työnjaot, henkilöstön kouluttaminen sekä myös opiskelijajoukon lisääntyvä – tai ainakin aikaisempaa paremmin tunnistettava – heterogeenisyys.\nKuva2: Roadshowssa testattiin verkkosivustoja maksuttomalla Wave-selainlaajennoksella.\nTämä uusi blogisarjamme tarjoaa puheenvuoroja näihin teemoihin. Kevään webinaarimme puolestaan tarjoavat täsmällisempää tukea korkeakoulujen henkilöstölle mm. erilaisten toimisto-ohjelmien saavutettavuusominaisuuksien hyödyntämiseen. Monet oppimisen ja opiskelun esteet ovat helposti poistettavissa, kunhan vain tunnistamme haasteet ja löydämme jo tarjolla olevat välineet ja ratkaisut. Jotkut asiat vaativat luonnollisesti enemmän pohdintaa ja erilaisia korkeakoulukohtaisia linjauksia. Esteettömiä ja saavutettavia ratkaisuja edistämällä rakennamme uudenlaista korkeakoulukulttuuria ja parempaa työ- ja opiskeluympäristöä meille kaikille!\nKirjoittaja on Jyväskylän yliopiston yliopistonopettaja (KT, EO) ja toimii DigiCampuksen ESA-osahankkeen koordinaattorina ja DigiCampuksen johtoryhmän jäsenenä.\nKuvat: Merja Laamanen